Maureen Luidens

Maureen M. Luidens (☆ 14 di december 1973 na San Nicolas, Aruba) ta un linguista, docente, traductor, redactor y autor Arubiano, dedica na promove bon uzo di Papiamento.

 Biografia 
Luidens a nace y a lanta como e unico yiu di famia Luidens-de Cuba. El a completa MAVO na John Wesley College y tambe su MBO di ingeneria civil na Cesar Terzano M.T.S. Djey el a haci estudio pa maestro na Instituto Pedagogico Arubano (IPA), di cua a gradua pa docente di dos grado den Papiamento.Profil Maureen Luidens Na 2015 el a obtene su master den "Enseñansa di idioma y literatura di Papiamento” for di University of Curaçao (UoC). El a gradua cu honor cu su tesis, “Pen inkt blanco bisti cu saya. Scritura femenino den poemanan na Papiamento di muhernan Arubiano" bao supervision di Wim Rutgers y Nick Faraclas (Puerto Rico).Inhoudsopgave, Vriendenboek Wim Rutgers

 Carera 
Luidens a traha como docente di Papiamento na diferente scol secundario na Aruba, entre otro Abraham de Veer y Juliana School, i despues na IPA, unda el a duna les di idioma y literatura y a supervisa studiante di bachelor. El a duna les tambe na Universidad di Aruba, entre otro na Facultad di Economia y na Instituto di Idioma pa studiante di intercambio.Maureen M. Luidens, linkedin.com Na Corsou e ta docente na UoC, y for di 2024 tambe na Volksuniversiteit Rotterdam. 

Fuera di enseñansa mes, Luidens a hunga un papel importante den desaroyo di material educativo. Entre 2007 y 2018 el a traha na Departamento di Enseñansa di Aruba, unda el a contribui na e proyecto "Promocion pa Lesamento" y a coordina y redacta proyecto "Idioma den Ensenansa", incluso e Manual di Gramatica di Papiamento – Sintaxis. Manual di gramatica-sintaxis, Depto. di Enseñansa (2015). E ta examinador nacional y compilador di examen di Papiamento (HAVO y VWO) pa Examenbureau.

Ademas, Luidens ta activo como traductor, corector y critico literario. Entre otro e tabata co-traductor di dos buki di mucha di prinses Laurentien van Oranje, esta "Mr Finney y mundo aribabou" y "Mr Finney y e otro banda di awa".Laurentien van Oranje, Nederlandse Letterenfonds Na 2021 Luidens a edita y publica e biografia “Entre 2 Continente” di e presentado di television Robert Schouten.Entrevista Robert Schouten, listennotes.com

 Publicacion 
Luidens a publica varios articulo academico y capitulo di buki riba Papiamento y literatura, den colaboracion cu UoC, Universidad di Puerto Rico y Fundacion Planificacion di Idioma. Un seleccion ta inclui:
 Papiamento y pensamento critico na Aruba (2011)Den: Continuity, Divergence and Convergence in Language, Culture and Society on the ABC-Islands, Iguana's Newfound Voices, Vol.I, pag. 323  
 Bista di paisnan Europeo riba enseñansa di idioma di Aruba (2012)Den: Multiplex Cultures and Citizenships: Multiple Perspectives on Language, Literature, Education and Society in the ABC-Islands and Beyond, Vol. 1, pag. 431-436  
 Aplicando brevemente taxonomia herarkico den Papiamento (2014)https://islandsinbetween.com/2014-volume-1/  
 Pen inkt blanco bisti cu saya. Scritura femenino den poemanan Arubiano na Papiamento (2015)https://islandsinbetween.com/2015-volume-1/  
 Linguistica den klas pa adkisicion di vocabulario (2016)https://islandsinbetween.com/2016-volume-1/  
 Desaroyo di scritura femenino durante tempo (2017)https://islandsinbetween.com/2017-volume-1/  

Kategoria:Hende
Kategoria:Papiamento
Kategoria:Aruba